יהל וילן

יהל וילן (נולד ב-1 בינואר 1968) הוא דיפלומט ישראלי, המכהן כשגריר ישראל בסרביה ובמונטנגרו. וילן כיהן בעבר גם כשגריר ישראל בקניה, אוגנדה, טנזניה, מלאווי וסיישל.

ביוגרפיה 
וילן נולד ב-1 בינואר 1968, בקיבוץ נגבה. 

ב-1995 וילן החל לעבוד במשרד החוץ הישראלי. בשנת 1997, מונה לממלא מקום השגריר הישראלי בקינשאסה, הרפובליקה הדמוקרטית של קונגו. השגרירות הואמנה גם על רואנדה, בורונדי והרפובליקה של קונגו.

ב-1998, וילן מונה למזכיר שני בשגרירות ישראל בהאנוי, בירת וייטנאם. ב-2001, מונה לקונסול לענייני הסברה בקונסוליה הישראלית בניו יורק, וב-2005, וילן מונה לסגן השגריר הישראלי בבודפשט, הונגריה. ב-2008, הוא מונה לסגן שגריר ישראל בפולין. בין השנים 2011–2015, עבד כסגן שגריר ישראל בהודו.

ב-2015 מונה וילן לשגריר ישראל בניירובי, בירת קניה. וילן הואמן גם על אוגנדה, טנזניה, מלאווי ואיי סיישל. במסגרת תפקידו, וילן יזם את ביקורו של ראש ממשלת ישראל, בנימין נתניהו ביבשת אפריקה. זה הביקור הראשון של ראש ממשלת ישראל באפריקה מאז שנות ה-80. בנוסף, וילן יזם את טקס הזיכרון לציון 40 שנים למבצע יונתן בנמל התעופה הבינלאומי אנטבה. בטקס נכחו נתניהו ונשיא אוגנדה, יוורי מוסווני.

בשנת 2020, וילן מונה לשגריר ישראל בסרביה ובמונטנגרו.

חיים אישים

וילן נשוי לשירי ואב לארבעה בנים. וילן הוא נכדו של יעקב וילן, שהיה מפקד הקרבות בקיבוץ נגבה בעת מלחמת העצמאות, ואחיינו של חבר הכנסת לשעבר אבשלום וילן.

קישורים חיצוניים

הערות שוליים 

שגרירי ישראל באוגנדה
שגרירי ישראל בטנזניה
שגרירי ישראל בקניה
שגרירים בסרביה
שגרירים במונטנגרו
בוגרי אוניברסיטת תל אביב
נגבה: אישים
ישראלים שנולדו ב-1968